1. ความเป็นมาของโครงการศูนย์ประชุมนานาชาติจุฬาภรณ์

คณะกรรมการประจำคณะสัตวแพทยศาสตร์ ในคราวประชุมครั้งที่ 12/2555 เมื่อวันที่ 19 ธันวาคม พ.ศ. 2555 เห็นชอบให้ดำเนินโครงการก่อสร้างอาคารศูนย์การแลกเปลี่ยนเทคโนโลยีและถ่ายทอดนวัตกรรม ทางสัตวแพทย์แห่งเอเชีย โดยเห็นว่าการจัดตั้งศูนย์การแลกเปลี่ยนเทคโนโลยีและถ่ายทอดนวัตกรรม ทางสัตวแพทย์แห่งเอเชีย จะเป็นประโยชน์ต่อการพัฒนาการศึกษาด้านสัตวแพทย์ของไทย และภูมิภาคเอเชีย อีกทั้งจะส่งเสริมให้ประเทศไทยเป็นผู้นำทางด้านการศึกษาสัตวแพทย์ของเอเชีย ซึ่งจะเป็นองค์ประกอบที่สำคัญในการพัฒนาการผลิตภาคปศุสัตว์ของไทย เพิ่มศักยภาพของประเทศไทยในการเป็นผู้ลงทุนภาคปศุสัตว์เกษตรในต่างประเทศ ตลอดจนรองรับความต้องการที่เพิ่มขึ้นของเจ้าของสัตว์เลี้ยง

2. วัตถุประสงค์

* ให้บริการศูนย์ประชุมสำหรับรองรับการประชุมสัมมนาและจัดกิจกรรมต่างๆ ทั้งนี้เป็นไปตามยุทธศาสตร์ในการผลักดันให้โรงพยาบาลสัตว์ฯ หัวหิน เป็น Veterinary Education Hub of Asia
* ให้บริการที่พัก มีสิ่งอำนวยความสะดวกอย่างครบวงจร และมีห้องพักพิเศษที่สามารถเข้าพักร่วมกันกับสัตว์เลี้ยงได้
* พัฒนาพื้นที่ของโรงพยาบาลสัตว์ฯให้เกิดประโยชน์ สอดคล้องกับแนวทาง การดำเนินงานของโรงพยาบาลสัตว์ฯ และสามารถสร้างรายได้กลับสู่คณะฯ
* กระจายรายได้สู่ท้องถิ่น จากการใช้จ่ายของผู้มาเข้ารับการอบรมและนักท่องเที่ยว ช่วยกระตุ้นเศรษฐกิจของท้องถิ่น

3. ลักษณะโครงการ

เป็นกลุ่มอาคาร 4 อาคารมีทางเดินเชื่อม พร้อมสระว่ายน้ำ และลานจอดรถนอกอาคาร จำแนกเป็น

1) อาคารศูนย์ประชุมฯ เป็นอาคารคอนกรีตเสริมเหล็ก ความสูง 3 ชั้น สามารถรองรับการประชุมพร้อมกันรวม 880 คน พื้นที่ใช้สอยรวม 11,734 ตารางเมตร แบ่งเป็น

1.1) ชั้น 1 ขนาด 9,324 ตารางเมตร เป็นพื้นที่จอดรถ จำนวน 60 คัน และห้องสำนักงาน

1.2) ชั้น 2 ขนาด 3,639 ตารางเมตร ประกอบด้วย

-โถงต้อนรับ

-โถงรับประทานอาหาร

-ห้องเอนกประสงค์

-ห้องสำนักงาน

-ห้องประชุมขนาดความจุ 50 คน จำนวน 3 ห้อง

-ห้องประชุมขนาดความจุ 30 คน จำนวน 2 ห้อง

-ห้องประชุมทางไกลความจุ 20 คน จำนวน 1 ห้อง

1.3) ชั้น 3 ขนาด 2,643 ตารางเมตร ประกอบด้วย

-ห้องคอนเวนชั่นขนาดความจุ 450 คน จำนวน 1 ห้อง

-ห้องประชุมขนาดความจุ 100 คน จำนวน 2 ห้อง (สามารถเปิดเชื่อมกันได้)

2) อาคารศูนย์บริการ เป็นอาคารคอนกรีตเสริมเหล็ก ความสูง 2 ชั้น พื้นที่ใช้สอยรวม 4,848 ตารางเมตร แบ่งเป็น

2.1) ชั้น 1 ขนาด 1,469 ตารางเมตร ประกอบด้วย

- ห้อง Spa จำนวน 3 ห้อง

- ห้อง Fitness

- ห้องครัว

- ห้องซักรีด

- ส่วนสำนักงาน

- House Keeper

- ห้องอาหารพนักงาน

- ห้อง Locker/ห้องน้าพนักงานชาย – หญิง

- ห้อง Locker/ห้องน้าสาธารณะชาย – หญิง

- ห้องเครื่องสูบน้ำ

- ห้องเครื่องกรองน้ำ

- ห้องเครื่องกำเนิดไฟฟ้า

- ห้องเก็บของ

2.2) ชั้น 2 ขนาด 1,775 ตารางเมตร ประกอบด้วย

- ส่วนภัตตาคาร

- Lounge

- โถงต้อนรับ

3) อาคารโรงแรมที่พักเฉพาะคน เป็นอาคารคอนกรีตเสริมเหล็กความสูง 8 ชั้น จำนวนห้องพักรวมทั้งสิ้น 113 ห้อง แบ่งเป็น

3.1) ห้อง standard ขนาดพื้นที่ 38.66 ตารางเมตร/ห้อง (รวมพื้นที่ห้องน้ำและระเบียง) จำนวน 106 ห้อง (อยู่ชั้นที่ 1 – 7 จำนวน 105 ห้อง อยู่ชั้นที่ 8 จำนวน 1 ห้อง)

3.2) ห้อง Suite ขนาดพื้นที่ 75.25 ตารางเมตร/ห้อง (รวมพื้นที่ห้องน้ำและระเบียง) จำนวน 7 ห้องอยู่ชั้นที่ 8

4) อาคารโรงแรมที่พักออกแบบสำหรับให้เจ้าของสัตว์และสัตว์เลี้ยงพักรวมในห้องเดียวกันได้ เป็นอาคารคอนกรีตเสริมเหล็กชั้นเดียว จำนวนห้องพักรวม 29 ห้อง ขนาดพื้นที่ 40 ตารางเมตร/ห้อง (รวมพื้นที่ห้องน้ำและระเบียง)

5) สระว่ายน้ำ ระบบเกลือ ขนาด 506 ตารางเมตร

6) พื้นที่จอดรถนอกอาคาร สามารถจอดรถบัสได้ 12 คัน และรถยนต์ 180 คัน

4. มูลค่าของโครงการและแผนดำเนินงาน

การก่อสร้างศูนย์ประชุมนานาชาติจุฬาภรณ์ เริ่มดำเนินการตั้งแต่วันที่ 16 สิงหาคม พ.ศ. 2556 โดยบริษัท พอร์ท แอนด์ มารีน คอร์ปอเรชั่น (พี.เอ.เอ็ม) จำกัด วงเงินในการก่อสร้าง 555 ล้านบาท

แผนดำเนินงาน

* เริ่มงานก่อสร้าง สิงหาคม พ.ศ. 2556
* เปิดให้บริการ สิงหาคม พ.ศ. 2559